Na osnovu člana 7. stav (1) tačka b), člana 33. i člana 70. Zakona o Centralnoj banci Bosne i Hercegovine (''Službeni glasnik BiH'', br. 1/97, 29/02, 13/03, 9/05, 76/06 i 32/07), Upravno vijeće Centralne banke Bosne i Hercegovine na petoj sjednici od 29.03.2021. godine, donosi

**ODLUKU**

**o izmjenama i dopunama Odluke o kupovini i prodaji konvertibilnih maraka komercijalnim bankama**

**Član 1.**

U Odluci o kupovini i prodaji konvertibilnih maraka komercijalnim bankama (''Službeni glasnik BiH'', broj: 64/18) u članu 2. iza stava (3) dodaje se stav (4) koji glasi:

''(4) Radni dan u smislu ove odluke je dan na koji rade Centralna banka i TARGET sistem. Neradni dani za Cenralnu banku su subota, nedjelja, 1. i 2. januar i 1. i 2. maj i drugi dani koje, u skladu sa propisima, iz opravdanih razloga odredi guverner Centralne banke. Neradni dani za TARGET su definisani propisima Eurosistema.''.

**Član 2.**

U članu 4. stav (5) iza riječi: ''odnosno s datumom valute'' dodaju se riječi: ''isti radni dan (T+0) ili''.

Stav (6) mijenja se i glasi: ''(6) Centralna banka u zavisnosti od trenutne raspoloživosti deviznih rezervi, planu investiranja i ranije preuzetim obavezama može odobriti zahtjev iz stava (5) ovog člana.''.

Stav (7) mijenja se i glasi: ''(7) Banka je dužna zahtjev iz stava (5) ovog člana dostaviti Centralnoj banci najkasnije do 11.00 sati za zahtjev sa valutom isti radni dan (T+0) odnosno do 13.00 sati za zahtjev sa valutom jedan radni dan (T+1).''.

Iza stava (7) dodaje se stav (8) koji glasi: ''(8) Ukoliko zahtjev sa valutom (T+0) bude dostavljen poslije 11.00 sati odnosno zahtjev sa valutom (T+1) poslije 13.00 sati, biće odbijen.''.

Dosadašnji stavovi (8), (9), (10) i (11) postaju stavovi (9), (10), (11) i (12).

**Član 3.**

U članu 5. stav (6) mijenja se i glasi:

''(6) Centralna banka realizuje zaključnicu o prodaji KM na datum s kojim je potvrđena uplata banke na devizni račun, odnosno na dan preuzimanja efektivnog stranog novca. Ukoliko uplata iz nepredviđenih razloga ne bude realizovana do 16.30 sati, realizacija zaključnice će biti naredni radni dan ukoliko sredstva budu evidentirana na izvodu računa Centralne banke kod inobanke ili odobrena na DB-CI ili DB-DI najkasnije do 13.00 sati narednog radnog dana, o čemu će banka biti blagovremeno obaviještena.''.

Iza stava (6) dodaje se stav (7) koji glasi: ''(7) Ukoliko uplata ne bude realizovana u skladu sa stavom (6) ovog člana smatraće se da je banka odustala od ugovorene zaključnice prodaje KM, o čemu će banka biti obavještena pisanim putem. Ukoliko je potrebno da Centralna banka izvrši povrat deviznih sredstava banci isti će, u skladu s instrukcijom banke, u razumnom roku biti izvršen na račun banke.''.

Dosadašnji stav (7) postaje stav (8).

**Član 4.**

Član 6. mijenja se i glasi:

''Član 6.

(Naknada)

Centralna banka vrši obračun i naplatu naknade u skladu s propisom o tarifi naknada Centralne banke.''.

**Član 5.**

Ova odluka stupa na snagu osmog dana od dana objavljivanja u ''Službenom glasniku BiH'', a primjenjuje se od 01.05.2021. godine.

**Član 6.**

Ova odluka se objavljuje i u ''Službenim novinama Federacije BiH'', ''Službenom glasniku Republike Srpske'' i ''Službenom glasniku Brčko distrikta Bosne i Hercegovine''.

 Predsjedavajući

Broj: UV-122-01-1-892-9/21 Upravnog vijeća Centralne banke

Sarajevo,29.03.21. godinu Bosne i Hercegovine

 GUVERNER

 dr. Senad Softić